नरोपा फैलोज़ 100 फीसदी मतदान सुनिश्चित करने के लिए प्रयासरत
शिमला, (विजयेन्दर शर्मा) 100 फीसदी मतदान सुनिश्चित करने के उद्देश्य के साथ नरोपा फैलोशिप के फैलोज़, भारत के सबसे सुदूर क्षेत्रों में से एक लेह में भारतीय चुनाव आयोग के एसवीईईपी (सिस्टेमेटिक वोटर एजुकेशन एवं इलैक्ट्रोल पार्टीसीपेशन) प्रोग्राम के सक्रिय संचालन में योगदान दे रहे हैं। मतदाताओं को मतदान के बारे में जागरुक बनाना तथा नैतिक मतदान के साथ मतदान की संख्या में वृद्धि को सुनिश्चित करना एसवीईईपी टीम का मुख्य उद्देश्य है। सबसे सुदूर क्षेत्रों में मतदाताओं के गहन सक्रियण और प्रशिक्षण के अलावा ये फैलोज़ मतदान के बारे में जागरुकता के प्रसार के लिए कई माध्यमों का इस्तेमाल कर रहे हैं, जैसे बाज़ार में दीवार पर भित्ती चित्र (वॉल म्यूरल) बनाकर स्थानीय लोगों को मतदान के लिए प्रोत्साहित किया जा रहा है। इन फैलोज का मानना है कि उपयुक्त प्रयासों एवं संसाधानों के द्वारा भारत के इस सबसे उत्तरी राज्य में तकरीबन 100 फीसदी मतदान को सुनिश्चित किया जा सकता है।
ये फैलोज़ पीएजीआईआर पर दिव्यांग मतदाताओं के लिए भी एक जागरुकता अभियान का संचालन कर रहे हैं जहां वे जि़ला चुनाव अधिकारी के निरीक्षण में काम करते है। उन्होंने ईवीएम/ वीवीपीएटी पर मॉक पोल एवं कार्यशालाओं के माध्यम से मतदाताओं के लिए कई जागरुकता अभियानों का आयोजन किया है।